joelniklaus/EU_Wikipedias huggingface dataset:
Κωνσταντίνος της Έσσης-Ρότενμπουργκ

O Κωνσταντίνος, γερμ. Konstantin (24 Μαρτίου 17116 - 30 Δεκεμβρίου 1778) από τον Οίκο της Έσσης ήταν λάντγκραβος της Έσσης-Ρότενμπουργκ.

Βιογραφία
Γεννήθηκε στο Ρότενμπουργκ και ήταν ο δευτερότοκος γιος του Ερνέστου-Λεοπόλδου λάντγκραβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.

Το 1744 απεβίωσε ο μεγαλύτερος αδελφός του Ιωσήφ και το 1749 ο πατέρας τους, οπότε τον διαδέχθηκε. Χρίστηκε ιππότης του Τάγματος του Χρυσόμαλλου Δέρατος το 1759.

Το 1755 απεβίωσε ο εξάδελφος του πατέρα του, ο Χριστιανός λάντγκραβος του Βάνφρηντ και τον κληρονόμησε, έτσι επανενώθηκε η κτήση που είχε διαιρεθεί μεταξύ του πάππου του και του αδελφού εκείνου το 1648· έμεινε αδιαίρετη ως τη Συνθήκη του Λιουνεβίλ (1801).

Οικογένεια
Νυμφεύτηκε το 1745 τη Σοφία φον Στάρεμπεργκ και είχε τέκνα:
 Κάρολος-Εμμανουήλ 1746-1812, λάντγκραβος της Έσσης-Ρότενμπουργκ.
 Κάρολος-Κωνσταντίνος, υποστηρικτής της Γαλλικής Επανάστασης.
 Χέντβιχ 1748-1801, παντρεύτηκε τον Ιάκωβο-Λεοπόλδο ντε Λα Τουρ ντ'Ωβέρν, δούκα του Μπουγιόν.

Αναφορές

Οίκος της Έσσης
Γεράρδος Ζ΄ του Χόλσταϊν-Ρέντσμπουργκ

Ο Γεράρδος Ζ΄, κόμης του Χόλσταϊν-Ρέντσμπουργκ (1404 - 24 Ιουλίου 1433) από τον Οίκο του Σάουμμπουργκ, διεκδικητής του δουκάτου του Σλέσβιχ ως Γεράρδος Γ΄ ήταν γιος του Γεράρδου ΣΤ΄, κόμη του Χόλσταϊν-Ρέντσμπουργκ και της Αικατερίνης-Ελισάβετ των Γουέλφων, κόρης του Μάγκνους Β΄ δούκα του Μπράουνσβαϊγκ-Λύνεμπουργκ-Βόλφενμπυτελ. Στη διάρκεια του πολέμου ανάμεσα στην Δανία και τη Χανσεατική Ένωση πολέμησε μαζί με τους δυο μεγαλύτερους αδελφούς του Ερρίκο Δ΄, κόμη του Χόλσταϊν-Ρέντσμπουργκ και Αδόλφο Η΄, κόμη του Χόλσταϊν στο πλευρό της Χανσεατικής Ένωσης και ήταν αρχηγός του στόλου στην πολιορκία του Φλένσμπουργκ και στον βομβαρδισμό της Κοπεγχάγης  από τη Χανσεατική Ένωση.

Το 1427 ανέλαβαν μαζί με τον δεύτερο αδελφό του Αδόλφο τη διακυβέρνηση του δουκάτου του Σλέσβιχ. Στις 2 Ιουνίου 1432 ο Γεράρδος Ζ΄ παντρεύτηκε την Αγνή, κόρη του Βερνάρδου Α΄ μαργράβου του Μπάντεν-Μπάντεν, η οποία γέννησε στις 16 Ιανουαρίου 1433 πρόωρα δίδυμα, κάτι που δημιούργησε την υποψία ότι η σύλληψη τους έγινε πριν τον γάμο της Αγνής με τον Βερνάρδο, ενδεχομένως με άλλον πατέρα, οπότε σε αυτή την περίπτωση τα παιδιά δεν θα ήταν νόμιμα. Ο Γεράρδος βεβαίωσε ότι συνευρέθη με την Αγνή πριν τον γάμο τους και ζήτησε τη νομιμοποίηση των παιδιών τους, κάτι που έγινε με τη σύμφωνη γνώμη του αδελφού του Αδόλφου Η΄.

Ο Γεράρδος υπέφερε από σοβαρή νόσο των πνευμόνων και τον Φεβρουάριο του 1433 η κατάσταση της υγείας του χειροτέρευσε, ώστε οι γιατροί δήλωσαν ότι δεν μπορούσαν να τον βοηθήσουν. Ο Γεράρδος Ζ΄ και η σύζυγός του Αγνή αποφάσισαν να ταξιδέψουν για λουτρά στο Μπάντεν-Μπάντεν, αλλά ενώ περνούσαν από την Κολωνία η κατάσταση της υγείας του χειροτέρεψε τόσο πολύ, που αποφάσισαν να γυρίσουν πίσω, με τον Γεράρδο Ζ΄ να πεθαίνει κατά το ταξίδι της επιστροφής στις 24 Ιουλίου 1433 στο Έμεριχ αμ Ράιν.

Ο κουνιάδος της Αγνής, ο Αδόλφος Η΄, της απαγόρευσε την είσοδο στη χώρα μετά το τέλος του αδελφού του και η ίδια αποφάσισε να επιστρέψει στο Μπάντεν, ενώ τα δίδυμα μωρά Ερρίκος και Αικατερίνη απεβίωσαν υπό ανεξιχνίαστες συνθήκες.

Εξωτερικοί σύνδεσμοι
Γεράρδος - Δανικό Βιογραφικό Λεξικό

Παραπομπές

Δούκες του Σλέσβιχ
Οίκος του Σάουμμπουργκ
Γιόζεφ Μάλετσεκ

Ο Γιόζεφ Μάλετσεκ (λατινικό αλφάβητο: Josef "Pepa, Pepi, Joe" Maleček) (Πράγα, 18 Ιουνίου 1903 - Μπέιπορτ, Νέα Υόρκη, 26 Σεπτεμβρίου 1986) ήταν Τσεχοσλοβάκος πρωταθλητής της αντισφαίρισης και του χόκεϊ επί πάγου.  

Στο χόκεϊ επί πάγου συμμετείχε με την Τσεχοσλοβακία στους Ολυμπιακούς αγώνες του 1924 που έγιναν στο Σαμονί της Γαλλίας. Τέσσερα χρόνια αργότερα ήταν μέλος της ομάδας της Τσεχοσλοβακίας που συμμετείχε στο τουρνουά χόκεϊ επί πάγου των Ολυμπιακών Αγώνων του 1928 που έγιναν στο Σανκτ Μορίτς. Το 1936 τερμάτισε τέταρτος με την ομάδα της Τσεχοσλοβακίας στο Ολυμπιακό τουρνουά χόκεϊ επί πάγου στο Γκάρμις-Παρτενκίρχεν της Γερμανίας. 

Μετά την κομμουνιστική ανάληψη στην Τσεχοσλοβακία (1948) μετανάστευσε από τη χώρα και αγωνίστηκε στο χόκεϊ σε ομάδες της Ελβετίας και της Γερμανίας έως το 1954 που σταμάτησε.

Στην αντισφαίριση ο Μάλετσεκ αγωνίστηκε τόσο στο Γουίμπλεντον όσο και στο γαλλικό πρωτάθλημα στις αρχές της δεκαετίας του 1930. Εκπροσώπησε επίσης την Τσεχοσλοβακία στο Κύπελλο Ντέιβις

Παραπομπές 

Τσεχοσλοβάκοι αθλητές της αντισφαίρισης
Τσεχοσλοβάκοι αθλητές του Χόκεϊ επί πάγου
Συνέδριο Σολβέ

Τα Διεθνή Ινστιτούτα Σολβέ για τη Φυσική και τη Χημεία με έδρα τις Βρυξέλλες, που ιδρύθηκαν από τον Βέλγο χημικό και βιομήχανο Ερνέστ Σολβέ το 1912 διοργανώνουν τα ομώνυμα Συνέδρια Σολβέ, καθώς και σεμινάρια και άλλες συναντήσεις, μετά την επιτυχία του ιστορικού Conseil Solvay το 1911 στο οποίο έλαβαν μέρος μόνο προσκεκλημένοι σημαντικοί φυσικοί και θεωρείται σημείο καμπής στον κόσμο της φυσικής προς τις νέες θεωρίες του 20ού αιώνα.

Τα Συνέδρια Σολβέ, που διεξάγονται στις Βρυξέλλες, έχουν από τότε θέμα εξέχοντα ανοικτά προβλήματα στη φυσική και στη χημεία. Συνήθως διοργανώνονται κάθε τρία χρόνια, αλλά έχουν υπάρξει και μεγαλύτερα διαστήματα χωρίς συνέδριο.

Τα σημαντικότερα Συνέδρια Σολβέ

Πρώτο Συνέδριο
Πρόεδρος του 1ου Συνεδρίου, που έγινε στις Βρυξέλλες το φθινόπωρο του 1911, ήταν ο Χέντρικ Αντόον Λόρεντζ. Το θέμα ήταν «Ακτινοβολία και κβάντα». Το συνέδριο αυτό εξέτασε τα προβλήματα που ανέκυπταν από τη διαφορά μεταξύ των δύο προσεγγίσεων, αυτής της κλασικής φυσικής και εκείνης της κβαντικής θεωρίας. Ο Αϊνστάιν ήταν ο δεύτερος νεότερος στην ηλικία φυσικός μεταξύ των συμμετασχόντων (ο νεότερος από όλους ήταν ο 25χρονος Φ. Λίντεμαν). Συμμετείχαν επίσης αναγνωρισμένες ήδη προσωπικότητες της επιστήμης, όπως η Μαρία Κιουρί και ο Ανρί Πουανκαρέ.

Πέμπτο Συνέδριο
Το διασημότερο ίσως συνέδριο διεξάχθηκε τον Οκτώβριο του 1927 και είχε ως θέμα «Ηλεκτρόνια και φωτόνια», με τους πλέον αξιόλογους φυσικούς του κόσμου να συζητούν τη μόλις θεμελιωμένη σύγχρονη κβαντομηχανική. Οι κορυφαίες μορφές ήταν ο Αϊνστάιν και ο Νιλς Μπορ. Οι 17 από τους 29 που έλαβαν μέρος στο συνέδριο αυτό είχαν πάρει ή θα έπαιρναν στο μέλλον Βραβείο Νόμπελ.

Το 5ο συνέδριο υπήρξε επίσης η κορύφωση του αγώνα μεταξύ του Αϊνστάιν και των οπαδών του επιστημονικού ρεαλισμού, που ήθελαν τους αυστηρούς κανόνες της επιστημονικής μεθόδου όπως αυτοί είχαν διατυπωθεί από τον Τσαρλς Σάντερς Περς (και αργότερα από τον Καρλ Πόπερ), ενώ ο Μπορ και οι ινστρουμενταλιστές επιθυμούσαν πιο χαλαρούς κανόνες βασιζόμενους στα αποτελέσματα. Από εκεί και πέρα η προσέγγιση του Μπορ επεκράτησε στη σύγχρονη φυσική.

Κατάλογος των Συνεδρίων Σολβέ στη Φυσική

Κατάλογος των Συνεδρίων Σολβέ στη χημεία

Παραπομπές

Βιβλιογραφία
 Straumann, N.: «On the first Solvay Congress in 1911», European Physical Journal H, τόμος 36, νο.3 (Νοέμβριος 2011), σσ. 379-399

Εξωτερικοί σύνδεσμοι
 Διεθνή Ινστιτούτα Σολβέ: ο επίσημος ιστότοπος
 Τα διεξαχθέντα Συνέδρια Φυσικής
 Τα διεξαχθέντα Συνέδρια Χημείας
 Τα Πρακτικά του Συνεδρίου του 1911
 Τα Πρακτικά του Συνεδρίου του 1913
 Τα Πρακτικά του Συνεδρίου του 1933
 Σύνοψη των συγκρούσεων ιδεών την εποχή του θρυλικού 5ου Συνεδρίου της Φυσικής (Αμερικανικό Ινστιτούτο Φυσικής)
 Bacciagaluppi G., Valentini A.: Quantum Theory at the Crossroads: Reconsidering the 1927 Solvay Conference (βιβλίο), Cambridge University Press, Cambridge 2009

Ιστορία της φυσικής
Επιστήμες και τεχνολογία στο Βέλγιο
Σολβε
Θεμιστόκλεια

Η Θεμιστόκλεια (γνωστή και ως Αριστόκλεια ή Θεόκλεια) ήταν ιέρεια των Δελφών που έζησε τον 6ο αι. π.Χ.. Υπήρξε δασκάλα του Πυθαγόρα.

Η ζωή της 
Η Θεμιστόκλεια ήταν γνωστή για τις μαθηματικές τις γνώσεις και δίδασκε στον ναό του Απόλλωνα στους Δελφούς όποιον είχε την διάθεση να μάθει. Ήταν τέτοια η αγάπη της για την γεωμετρία που λέγεται ότι είχε διακοσμήσει και τον ναό με γεωμετρικά σχέδια. 

Ο Πυθαγόρας την μνημόνευε σαν δασκάλα του και λέγεται ότι έλαβε από αυτή γνώσεις σχετικά με την ηθική, την γεωμετρία και την αριθμοσοφία. Ο σεβασμός του προς την δασκάλα του ήταν τέτοιος που τον ώθησε αργότερα να δέχεται τις γυναίκες στη Σχολή του ως μαθήτριες αλλά και ως δασκάλες.

Αν και η Θεμιστόκλεια την εποχή της ήταν πολύ γνωστή, σήμερα δυστυχώς γνωρίζουμε ελάχιστα πράγματα για αυτή.

Βλέπε επίσης 

 Γυναίκες πυθαγόριοι φιλόσοφοι

Παραπομπές 

Αρχαίες Ελληνίδες
Γυναίκες στην αρχαία Ελλάδα
Μαθηματικοί (γυναίκες)
Μαθηματικοί (γυναίκες) στην Ελλάδα
Φιλόσοφοι (γυναίκες)
Φιλόσοφοι (γυναίκες) στην Ελλάδα
Ιέρειες
Ιέρειες στην Ελλάδα
Γυναίκες και θρησκεία
Επιστήμονες (γυναίκες)
Επιστήμονες (γυναίκες) της Ελλάδας
Πυθαγόρας
Λουδοβίκος Δ΄ της Έσσης-Μάρμπουργκ

O Λουδοβίκος Δ΄, γερμ. Ludwig IV (27 Μαΐου 1537 - 9 Οκτωβρίου 1604) από τον Οίκο της Έσσης ήταν λάντγκραβος της Έσσης-Μάρμπουργκ.

Βιογραφία
Ήταν ο δευτερότοκοςγιος του Φιλίππου Α΄ λαντγκράβου της Έσσης και της Χριστίνας των Βέττιν, κόρης του Γεωργίου δούκα της Σαξονίας. Έλαβε μόρφωση στην Αυλή του Χριστοφόρου δούκα της Βυρτεμβέργης και αργότερα νυμφεύτηκε την πρώτη κόρη του.

Ο πατέρας του απεβίωσε το 1567 και οι τέσσερις γιοί του μοίρασαν την Έσση: ο Γουλιέλμος Δ΄ έλαβε το Κάσσελ, ο Λουδοβίκος Δ΄ το Μάρμπουργκ, ο Φίλιππος Β΄ το Ράινφελς και ο Γεώργιος Α΄ το Ντάρμστατ.

Η περιοχή του περιελάμβανε το Μάρμπουργκ και το Γκήσσεν και ήταν μέρος της Άνω Έσσης. Ανακαίνισε το κάστρο του Μάρμπουργκ με τον αρχιτέκτονα Έμπερτ Μπάλντεβαϊν. Επέκτεινε την επικράτειά του, αγοράζοντας ένα μέρος της μαρκιωνίας του Φούλντισεν από τον κόμη του Νασσάου-Σααρμπρύκεν (1570) και το υπόλοιπο από τον κόμη του Νασσάου-Βάλιμπουργκ (1583).

Το 1597 έφτιαξε διαθήκη, όπου μοίραζε το Μάρμπουργκ στου δύο ανιψιούς του Μαυρίκιο και Λουδοβίκο Ε΄, με τον όρο να μείνουν Λουθηρανοί. Απεβίωσε άτεκνος το 1604.

Οικογένεια
Νυμφεύτηκε πρώτα το 1563 τη Χέντβιχ, κόρη του Χριστοφόρου δούκα της Βυρτεμβέργης, η οποία απεβίωσε το 1590.

Έκανε δεύτερο γάμο με τη Μαρία κόμισσα του Μάνσφελτ, που και αυτή απεβίωσε (το 1604) χωρίς απογόνους.

Πηγές
 Rudersdorf, Manfred. Ludwig IV. Landgraf von Hessen-Marburg 1537-1604, ISBN 978-3-8053-1269-1

Οίκος της Έσσης
Πυθιάδα

Η Πυθιάδα (αρχαία ελληνικά: Πυθιάς) ήταν βιολόγος και εμβρυολόγος. Ήταν υιοθετημένη κόρη του Ερμία και σύζυγος του Αριστοτέλη. Λέγεται ότι συνεργάστηκε μαζί του για την συγγραφή μίας εγκυκλοπαίδειας που αντλούσε πληροφορίες από τα δείγματα μικρών ζώων και εντόμων που συνέλεξαν κατά τη διάρκεια του γαμήλιου ταξιδιού τους στην Μυτιλήνη. Επίσης συνεργάστηκαν στην έρευνα για την κατηγοριοποίηση των ζώων. Έκανε μία κόρη που ονομάστηκε και αυτή Πυθιάδα. Πέθανε κάποια στιγμή μετά το 326 π.Χ. στην Αθήνα.

Παραπομπές 

Αριστοτέλης
Αρχαίες Ελληνίδες
Γυναίκες στην αρχαία Ελλάδα
Γυναίκες συγγραφείς
Επιστήμονες (γυναίκες)
Επιστήμονες (γυναίκες) της Ελλάδας
Εμβρυολόγοι
Βιολόγοι
Φίλιππος της Έσσης-Φίλιπσταλ

O Φίλιππος, γερμ. Philipp (14 Δεκεμβρίου 1655 - 18 Ιουνίου 1721) από τον Οίκο της Έσσης ήταν λαντγράβος της Έσσης-Φίλιπσταλ (1663-1721). Είναι ο ιδρυτής του κλάδου της Έσσης-Φίλιπσταλ.

Βιογραφία
Γεννήθηκε στο Κάσσελ και ήταν ο τρίτος γιος του Γουλιέλμου ΣΤ΄ και της Χέντβιχ Σοφίας, κόρης του Γεωργίου Γουλιέλμου, εκλέκτορα του Βρανδεμβούργου.

Οικογένεια
Νυμφεύτηκε το 1680 την Αικατερίνη, κόρη του Καρόλου Όθωνα, κόμη του Ζολμς-Λάουμπαχ και είχε τέκνα:
 Βιλελμίνη 1681-1699
 Κάρολος Α΄ 1682-1770, λαντγράβος της Έσσης-Φίλιπσταλ
 Αμαλία 1684-1754
 Φίλιππος 1686-1717, παντρεύτηκε τη Μαρία, κόρη του Αλβέρτου, κόμη του Λίμπουργκ
 Ερριέττα 1688-1761
 Γουλιέλμος 1692-1761, λαντγράβος της Έσσης-Φίλιπσταλ-Μπάρχφελντ
 Σοφία 1695-1728, παντρεύτηκε τον Πέτρο Αύγουστο, δούκα του Σλέσβιχ-Χόλσταϊν-Σόντερμπουργκ-Μπεκ

Το 1925 εξέλιπαν οι άρρενες απόγονοι του Καρόλου Α΄, εκείνοι όμως του Γουλιέλμου υπάρχουν ως τις ημέρες μας: 6ος απόγονος του τελευταίου είναι ο Γουλιέλμος.

Οίκος της Έσσης
Γουλιέλμος της Έσσης-Φίλιπσταλ-Μπάρχφελντ (1692-1761)

Ο Γουλιέλμος, γερμ. Wilhelm (1 Απριλίου 1692 - 13 Μαΐου 1761) από τον Οίκο της Έσσης ήταν λαντγράβος της Έσσης-Φίλιπσταλ-Μπάρχφελντ (1721-1761).

Βιογραφία
Ήταν ο δευτερότοκος γιος του Φίλιππου, λαντγράβου της Έσσης-Φίλιπσταλ και της Αικατερίνης Αμαλίας, κόρης του Καρόλου Όθωνα, κόμη του Ζολμς-Λάουμπαχ.

Το 1721 απεβίωσε ο πατέρας του και σύμφωνα με τη διαθήκη του ο πρωτότοκος Κάρολος Α΄ τον διαδέχθηκε στο μεγαλύτερο μέρος του Φίλιπσταλ, ενώ ο Γουλιέλμος έλαβε το Μπάρχφελντ και το Χερλεσχάουζεν. Ο Γουλιέλμος έκτισε κάστρο με τρεις πτέρυγες σε ρυθμό μπαρόκ, το οποίο πήρε το όνομά του: Βίλχελμσμπουργκ. Η οικοδόμηση έγινε το διάστημα 1690-1732.

Υπηρέτησε στον στρατό της Έσσης και μετά στον ολλανδικό στρατό. Το 1732 ορίστηκε κυβερνήτης του Υπρ και το επόμενο έτος προήχθη σε υποδιοικητή του ιππικού. Το 1743 οδήγησε τον ολλανδικό στρατό στον Πόλεμο της Αυστριακής Διαδοχής. Το επόμενο έτος έπρεπε να παραδώσει το Υπρ στους Γάλλους. Πολέμησε στη μάχη του Φοντενουά και αμύνθηκε για το Μπέρχεν οπ Σομ και το Μονς. Το 1747 προήχθη σε διοικητή του ιππικού.

Ήταν κυβερνήτης της Μπρέντα, όταν απεβίωσε το 1761 σε ηλικία 69 ετών. Τον διαδέχθηκαν οι γιοί του, πρώτα ο Φρειδερίκος και μετά ο Αδόλφος.

Οικογένεια
Νυμφεύτηκε το 1724 την Καρλόττα Βιλελμίνη, κόρη του Λέμπρεχτ, πρίγκιπα του Άνχαλτ-Τσάιτς-Χόιμ και είχε τέκνα:
 Καρλόττα 1725-1798, παντρεύτηκε τον Αλφρέδο Αύγουστο, κόμη του Ίζενμπουργκ
 Γουλιέλμος 1726, απεβίωσε σε βρεφική ηλικία
 Φρειδερίκος 1727-1777, λαντγράβος της Έσσης-Φίλιπσταλ-Μπάρχφελντ
 Φίλιππος 1728-1745
 Ιωάννα Καρλόττα 1730-1799
 Καρολίνα 1731-1808
 Ουλρίκα Ελεονόρα 1732-1795, παντρεύτηκε τον εξάδελφό της Γουλιέλμο, λαντγράβο της Έσσης-Φίλιπσταλ
 Κάρολος Γουλιέλμος 1734-1764
 Άννα 1735-1785, παντρεύτηκε τον Αδόλφο, κόμη του Λίππε-Ντέτμολντ
 Γεώργιος 1737-1740
 Δωροθέα Μαρία 1738-1799, παντρεύτηκε τον Ιωάννη Κάρολο Λουδοβίκο, πρίγκιπα του Λέβενσταϊν-Βέρτχαϊμ-Φρόιντενμπεργκ
 Χριστιανός 1740-1750
 Λουδοβίκος Φρειδερίκος 1741, απεβίωσε σε βρεφική ηλικία
 Αδόλφος 1743-1803, λαντγράβος της Έσσης-Φίλιπσταλ-Μπάρχφελντ
 Αύγουστος 1745, απεβίωσε σε βρεφική ηλικία

Πηγές
 Johann Samuel Ersch (ed.): Allgemeine Encyclopädie der Wissenschaften und Künste in alphabetischer Folge, p. 297

Οίκος της Έσσης
Φρειδερίκος της Έσσης-Φίλιπσταλ-Μπάρχφελντ

Ο Φρειδερίκος, γερμ. Friedrich (1727 - 1777) από τον Οίκο της Έσσης ήταν λαντγράβος της Έσσης-Φίλιπσταλ-Μπάρχφελντ (1761-1777).

Βιογραφία
Ήταν ο πρωτότοκος γιος του Γουλιέλμου, λαντγράβου της Έσσης-Φίλιπσταλ-Μπάρχφελντ και της Καρλόττας Βιλελμίνης, κόρης του Λέμπρεχτ, πρίγκιπα του Άνχαλτ-Τσάιτς-Χόιμ.

Το 1761 απεβίωσε ο πατέρας του και τον διαδέχθηκε ως λαντγράβος της Έσσης-Φίλιπσταλ-Μπάρχφελντ. Το 1764 ετελεύτησε ο επόμενος αδελφός του Κάρολος Γουλιέλμος σε ηλικία 30 ετών.

Ο Φρειδερίκος απεβίωσε το 1777 σε ηλικία 50 ετών, έπειτα από 16 έτη διακυβέρνησης. Ήταν άτεκνος, έτσι τον διαδέχθηκε ο νεότερος αδελφός του Αδόλφος.

Οικογένεια
Νυμφεύτηκε το 1772 τη Σοφία Ερριέττα, κόρη του κόμη του δρυμού και του Ρήνου του Ζαλμ-Γκρούμπαχ. Δεν απέκτησαν τέκνα και η Σοφία Ερριέττα απεβίωσε το 1800.

Πηγές
 Johann Samuel Ersch (Hrsg.): Allgemeine Encyclopädie der Wissenschaften und Künste in alphabetischer Folge, S. 297

Οίκος της Έσσης
Οίκος του Σάουμμπουργκ

Ο Οίκος του Σάουμμπουργκ ή Σάουενμπουργκ ήταν μια δυναστεία Γερμανών κυβερνητών, γνωστών με το όνομα αυτό από το 1485. Η οικογένεια κυβέρνησε την κομητεία του Χόλσταϊν και τις υποπεριοχές της όπως Χόλσταϊν-Ιτσεχό, Χόλσταϊν-Κίελο, Χόλσταϊν-Πίνεμπεργκ, Χόλσταϊν-Πλεν, Χόλσταϊν-Ζέγκεμπεργκ, Χόλσταϊν-Ρέντσμπουργκ και τα τελευταία χρόνια το δουκάτο του Σλέσβιχ. Οι Σάουμμπουργκ προέρχονταν από το κάστρο του Σάουμμπουργκ κοντά στον ποταμό Βέζερ. Οι ιδιοκτήτες του κάστρου ονόμαζαν τον εαυτό τους λόρδους και αργότερα κόμητες, ενώ ο Αδόλφος Α΄ ορίστηκε πρώτος λόρδος του Σάουμμπουργκ (1106).
Το 1110 ο Αδόλφος Α΄, λόρδος του Σάουμμπουργκ ορίστηκε από τον Λοθάριο, δούκα της Σαξονίας, κάτοχος του Χόλσταϊν και του Στόρμαρν, με το Αμβούργο ως δώρο. 
Το Χόλσταιν βρισκόταν υπό την κατοχή της Δανίας μετά τη μάχη του Στέλαου (1201), αλλά ανακαταλήφθηκε από τους κόμητες του Σάουμμπουργκ και τους συμμάχους τους μετά τη δεύτερη μάχη του Στέλαου (1227).
Μετά τον θάνατο του κόμητος Όθωνα Ε΄ (1640) χωρίς να αφήσει απογόνους, ο Οίκος του Σάουμμπουργκ εξέλιπε και η κομητεία του Χόλσταϊν-Πίνεμπεργκ ενσωματώθηκε με το δουκάτο του Χόλσταϊν. Η περιουσία της κομητείας του Σάουμμπουργκ διανεμήθηκε στα τρία: το πρώτο ενσωματώθηκε με το πριγκιπάτο του Λύνεμπουργκ, το δεύτερο με την κομητεία του Σάουμμπουργκ-Λίππε και το τρίτο συνέχισε με την ονομασία κομητεία του Σάουμμπουργκ και κυβερνήθηκε από την Έσση-Κάσσελ.

Γενεαλογικό δέντρο του Οίκου του Σάουμμπουργκ

Πηγές
Lemma Schauenburg/Schaumburg. In: Klaus-Joachim Lorenzen-Schmidt, Ortwin Pelc (Hrsg.): Schleswig-Holstein Lexikon. 2. Aufl., Wachholtz, Neumünster, 2006

Παραπομπές

Οίκος του Σάουμμπουργκ
Αλέξιος της Έσσης-Φίλιπσταλ-Μπάρχφελντ

Ο Αλέξιος, γερμ. Alexis  (13 Σεπτεμβρίου 1829 - 16 Αυγούστου 1905) από τον Οίκο της Έσσης ήταν λαντγράβος της Έσσης-Φίλιπσταλ-Μπάρχφελντ (1854-1866) και μετά τιτουλάριος μόνο (1866-1905).

Βιογραφία
Ο Αλέξις Γουλιέλμος Ερνέστος Φίλιππος γεννήθηκε στο Μπουργκστάινφουρτ και ήταν ο πρωτότοκος γιος του Καρόλου, λαντγράβου της Έσσης-Φίλιπσταλ-Μπάρχφελντ και της Σοφίας, κόρης του Λουδοβίκου Γουλιέλμου Γκέλτρικ Ερνέστου, πρίγκιπα του Μπέρτχαϊμ & Στάινφουρτ.

Διαδέχθηκε το 1854 τον πατέρα του που απεβίωσε. Ήταν τιμητικά στρατηγός του Ιππικού της Πρωσίας. Από το 1866 ήταν μέλος της Πρωσικής Άνω Βουλής των Λόρδων και ιππότης του Τάγματος του Μέλανος Αετού. Η Πρωσία προσάρτησε το εκλεκτοράτο της Έσσης από το 1866, συμπεριλαμβανομένου του Μπάρχφελτ. Ο Αλέξιος και ο γιος του τρίτου εξαδέλφου του Ερνέστος, λαντγράβος της Έσσης-Φίλιπσταλ έλαβαν μαζί ως αποζημίωση 300.000 μάρκα ετησίως. Τους δόθηκαν επίσης τρία κάστρα: το κάστρο την πόλης του Χάναου, το κάστρο του Ρότενμπουργκ και το κάστρο Σένφελντ στο Κάσσελ.

Το 1890 απεβίωσε ο μικρότερος αδελφός του Γουλιέλμος. Ο ίδιος ο Αλέξιος απεβίωσε το 1905 στο Χερλεσχάουζεν σε ηλικία 76 ετών, άτεκνος και τον διαδέχθηκε ο γιος του Γουλιέλμου, Κλόντβιχ.

Οικογένεια
Νυμφεύτηκε το 1854 τη Λουίζα των Χοεντσόλερν, κόρη του Καρόλου, πρίγκιπα της Πρωσίας. Δεν απέκτησαν απογόνους και χώρισαν το 1861.

Πηγές
 Preußisches Jahrbuch. Dritter Jahrgang, Berlin 1863, S. 191

Παραπομπές σε πηγές

Οίκος της Έσσης
Γουλιέλμος της Έσσης-Φίλιπσταλ-Μπάρχφελντ (1831-1890)

Ο Γουλιέλμος, γερμ. Wilhelm (3 Οκτωβρίου 1831 - 17 Ιανουαρίου 1890) από τον Οίκο της Έσσης ήταν πρίγκιπας της Έσσης-Φίλιπσταλ-Μπάρχφελντ. Έγινε υποναύαρχος του Πρωσικού Ναυτικού και τιμητικά υποναύαρχος της Γερμανικής αυτοκρατορίας.

Βιογραφία
Γεννήθηκε στο Μπουργκστάινφουρτ και ήταν ο τρίτος επιζήσας γιος του Καρόλου, λαντγράβου της Έσσης-Φίλιπσταλ-Μπάρχφελντ και της Σοφίας, κόρης του Λουδοβίκου Γουλιέλμου Γκέλντρικ Ερνέστου, πρίγκιπα του Μπέντχαϊμ και Στάινφουρτ.

Υπηρέτησε στο Δανικό και Βρετανικό Ναυτικό και από το 1854 το Πρωσικό ως υποπλοίαρχος. Διοίκησε την κορβέτα Αμαζόνα και προήχθη σε πλωτάρχη. Ανέλαβε την κορβέττα Ντάντσιχ και υπό τον ναύαρχο Αδαλβέρτο, πρίγκιπα της Πρωσίας συμμετείχε σε εξερεύνηση στην Αφρική. Όταν ο Αδαλβέρτος τιμώρησε Μαροκινούς, ο Γουλιέλμος διαφώνησε και ο Αδαλβέρτος τον έπαυσε για ένα διάστημα.

Έγινε πλοίαρχος και του δόθηκε η φρεγάτα Θέτις. Μετά έγινε υποναύαρχος και στον Γαλλο-Πρωσικό Πόλεμο εστάλη για διαπραγματεύσεις με τον Γάλλο αντιναύαρχο Μαρτίν Φουρισόν. Το 1872 έγινε τιμητικά υποναύαρχος του αυτοκρατορικού Ναυτικού της Γερμανίας. Απεβίωσε το 1890 σε ηλικία 59 ετών στο Ρότενμπουργκ επί του Φούλντα. Το 1905 απεβίωσε ο δευτερότοκος αδελφός του Αλέξιος, λαντγράβος της Έσσης-Φίλιπσταλ-Μπάρχφελντ και τον διαδέχθηκε ο γιος του Κλόντβιχ.

Οικογένεια
Νυμφεύτηκε πρώτα το 1857 τη Μαρία, κόρη από μοργανατικό γάμο του Φρειδερίκου-Γουλιέλμου Α΄, εκλέκτορα της Έσσης-Κάσσελ. Είχε τέκνα, που ως απόγονοι μοργανατικού γάμου δεν μπορούσαν να λέγονται πρίγκιπες της Έσσης ή να γίνουν διάδοχοι:
 Φρειδερίκος-Γουλιέλμος 1858-1902, άτεκνος.
 Κάρολος-Γουλιέλμος 1861-1938, άτεκνος.
 Σοφία-Αυγούστα-Ελισάβετ 1864-1919, παντρεύτηκε τον Φερδινάνδο κόμη του Ίζενμπουργκ-Μπύντινγκεν.
 Καρολίνα 1868-1959, παντρεύτηκε τον Ροδόλφο πρίγκιπα του Λίππε-Μπίστερφελντ.

Το 1872 διαζεύχθηκαν και η Μαρία και τα τέκνα της έλαβαν τον τίτλο πρίγκιπες του Άρντεκ.

Το 1873 έκανε δεύτερο γάμο με την ανιψιά του Ιουλιανή, κόρη του Λουδοβίκου πρίγκιπα του Μπέντχαϊμ & Στάινφουρτ και της Μπέρτα, ετεροθαλούς αδελφής του. Είχε τέκνα:
 Μπέρτα-Λουίζα 1874-1919, παντρεύτηκε τον Λεοπόλδο Δ΄ πρίγκιπα του Λίππε.
 Κλόντβιχ 1876-1954, λαντγράβος της Έσσης-Φίλιπσταλ-Μπάρχφελντ.

Το 1878 η Ιουλιανή απεβίωσε και ο Γουλιέλμος το 1879 έκανε τρίτο γάμο με την Αδελαΐδα, μεγαλύτερη αδελφή της προηγούμενης συζύγου του Ιουλιανής. Έπειτα από πέντε μήνες η Αδελαΐδα απεβίωσε το 1880.

Το 1884 ο Γουλιέμος έκανε τέταρτο γάμο με την Αυγούστα, κόρη του Φρειδερίκου δούκα του Σλέσβιχ-Χόλσταϊν-Σόντερμπουργκ-Γκλύξμπουργκ (αδελφού του Χριστιανού Θ΄ της Δανίας). Είχε τέκνο:
 Χριστιανός 1889-1971, πρίγκιπας της Έσσης-Φίλιπσταλ-Μπάρχφελντ

Αναφορές

Οίκος της Έσσης
Γουλιέλμος της Έσσης-Φίλιπσταλ-Μπάρχφελντ (γενν. 1933)

Ο Γουλιέλμος, γερμ. Wilhelm (γενν. 1933) από τον Οίκο της Έσσης είναι τιτουλάριος λαντγράβος της Έσσης-Φίλιπσταλ-Μπάρχφελντ από το 1954.

Βιογραφία
Ο Γουλιέλμος Κλόντβιχ Φρειδερίκος Ερνέστος Χέρμαν Παύλος Φίλιππος Χάινριχ γεννήθηκε στο Χερλεσχάουζεν της Έσσης και είναι ο πρωτότοκος γιος του Γουλιέλμου, τιτουλάριου διαδόχου της Έσσης-Φίλιπσταλ-Μπάρχφελντ και της Μαριάννας των Χοεντσόλερν, κόρης του Φρειδερίκου Γουλιέλεμου, πρίγκιπα της Πρωσίας. Η Μαριάννα είναι τρισεγγονή του Φρειδερίκου Γουλιέλμου Γ΄ της Πρωσίας και του Γουλιέλμου Α΄ των Κάτω Χωρών.

Το 1866 στον Οίκο της Έσσης-Κάσσελ δημιουργήθηκε ο κλάδος Φίλιπσταλ, όταν ο Γουλιέλμος ΣΤ΄, λαντγράβος της Έσσης-Κάσσελ έδωσε το Φίλιπσταλ στον τρίτο γιο του Φίλιππο. Ο Φίλιππος έδωσε το μεγαλύτερο μέρος του Φίλιπσταλ στον πρωτότοκο γιο του Κάρολο και το Μπάρχφελντ στον δευτερότοκο Γουλιέλμο. Το 1866 η Πρωσία προσάρτησε την Έσση-Κάσσελ, περιλαμβανομένων των Φίλιπσταλ και Μπάρχφελντ. Το 1925 απεβίωσε ο τελευταίος απόγονος του Καρόλου και ο Κλόντβιχ (πάππος του τωρινού Γουλιέλμου) κληρονόμησε τον τίτλο του, ενώνοντας τους κλάδους Φίλιπσταλ και Φίλιπσταλ-Μπάρχφελντ. 

Ο Γουλιέλμος είναι ο 31ος απόγονος του Ρέγκιναρ Α΄, δούκα της Λωρραίνης, ιδρυτή του Οίκου Ρέγκιναρ-Έσσης. Ο κλάδος του, της Έσσης-Κάσσελ-Φίλιπσταλ και ο κλάδος Έσσης-Κάσσελ-Ρούμπενχαϊμ είναι οι μόνοι που επέζησαν ως τις ημέρες μας, καθώς οι άλλοι κλάδοι του Οίκου Έσσης-Κάσσελ εξέλιπαν.

Οικογένεια
Νυμφεύτηκε το 1961 την Όντα Ματθίλδη, κόρη του Χίλμαρ φον Γκάρμισεν και έχει τέκνα:
 Γουλιέλμος γενν. 1963, διάδοχος της Έσσης-Φίλιπσταλ-Μπάρχφελντ
 Όθων γενν. 1965

Παραπομπές

Πηγές
 Genealogics - Leo van de Pas - Wilhelm, Prince & Landgraf von Hessen
 thePeerage.com - Wilhelm Landgraf von Hessen-Philippsthal-Barchfeld
 The Royal House of Stuart, London, 1969, 1971, 1976, Addington, A. C., Reference: 299
 Genealogisches Handbuch des Adels, Fürstliche Häuser, Reference: 1971 408

Οίκος της Έσσης
Νέιθαν Κρες

Ο  Νέιθαν Καρλ Κρες (Nathan Karl Kress, 18 Νοεμβρίου 1992) είναι Αμερικανός ηθοποιός, σκηνοθέτης και πρώην επαγγελματίας μοντέλο. Ο Κρες ασκεί την ηθοποιία από την ηλικία των τριών ετών και έχει γίνει γνωστός από τη συμμετοχή του στην τηλεοπτική σειρά του Nickelodeon, iCarly.

Βιογραφικό

Ο Κρες γεννήθηκε στις 18 Νοεμβρίου του 1992 στο Γκλέντεϊλ, της Καλιφόρνιας. Έχει δύο αδέλφια τον Άντριου και τον Κέβιν, οι οποίοι, και οι δύο, δεν ασχολούνται με την βιομηχανία του θεάματος.

Ο Κρες ξεκίνησε την επαγγελματική του σταδιοδρομία στην ηλικία των τριών ετών, όταν ξεκίνησε να μιμείται εκπομπές που έβλεπε στην τηλεόραση. Με αφορμή αυτό το γεγονός η μητέρα του τόν πήγε σε οντισιόν, όπου υπέγραψε συμβόλαιο με έναν παραγωγό ταλέντων. Για τα επόμενα τρία χρόνια ο Κρες εμφανιζόταν σε έντυπες διαφημίσεις, καθώς και σε τηλεοπτικές διαφημίσεις και σε φωνητικούς ρόλους. Στην ηλικία των έξι ετών αποφάσισε να αφήσει την ηθοποιία και να επιστρέψει στο κανονικό σχολείο κάνοντας μία φυσιολογική ζωή, μέχρι την ηλικία των έντεκα ετών, όπου αποφάσισε να ξαναεπιστρέψει στην επαγγελματική του σταδιοδρομία.

Τον Φλεβάρη του 2011, ο Κρες τελείωσε την υποχρεωτική εκπαίδευση και ήλπιζε να εισαχθεί στο UCLA. Για όσο διάστημα γυριζόταν το iCarly, ο Κρες έκανε μαθήματα στο σπίτι τα Σαββατοκύριακα ή στα κενά ανάμεσα στα γυρίσματα.

Προσωπική ζωή 
Στις 29 Μαΐου 2015 αρραβωνιάστηκε με την επίσης ηθοποιό Λόντον Μουρ και λίγους μήνες αργότερα, στις 15 Νοεμβρίου παντρεύτηκαν στο Λος Άντζελες.

Έχουν αποκτήσει μαζί μια κόρη, την Ρόζι Καρολάιν Κρες (21 Δεκεμβρίου 2017).

Φιλμογραφία

Κινηματογράφος

Τηλεόραση

Διαδικτυακές σειρές

Σκηνοθεσία

Βραβεία και απονομές

Παραπομπές

Εξωτερικοί σύνδεσμοι

 Ο Νέιθαν Κρες στο Internet Movie Database

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Αντόνιο Καντρέβα

O Αντόνιο Καντρέβα (1987) είναι Ιταλός ποδοσφαιριστής που αγωνίζεται στη Σαμπντόρια και στην Εθνική Ιταλίας στη θέση του μέσου.

Καριέρα

Σε συλλόγους
Η επαγγελματική του καριέρα ξεκίνησε το 2004 από την Τερνάνα και συνεχίστηκε στην Ουντινέζε. Έχει παίξει ως δανεικός σε διάφορες ιταλικές ομάδες, μεταξύ αυτών η Γιουβέντους και η Λάτσιο.

Το 2013 υπέγραψε στη Λάτσιο με την οποία κατέκτησε το Κύπελλο Ιταλίας. Από το 2016 αγωνίζεται στην Ίντερ.

Στην εθνική ομάδα
Με την εθνική ομάδα παίζει από το 2009 και έχει κατακτήσει το χάλκινο μετάλλιο στο Κύπελλο Συνομοσπονδιών του 2013. Επίσης, ήταν στην αποστολή της ομάδας στο Μουντιάλ του 2014 και στο Euro του 2016.

Παραπομπές

Ιταλοί ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές ολυμπιακής ομάδας Ιταλίας
Ποδοσφαιριστές Ίντερ
Ποδοσφαιριστές Λάτσιο
Ποδοσφαιριστές ΑΚ Τσεζένα
Ποδοσφαιριστές Πάρμα ΦΚ
Ποδοσφαιριστές Γιουβέντους
Ποδοσφαιριστές ΑΣ Λιβόρνο Κάλτσιο
Ποδοσφαιριστές Τερνάνα Κάλτσιο
Ποδοσφαιριστές Σέριε Α
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Μέσοι ποδοσφαιριστές
Ποδοσφαιριστές Ουντινέζε Κάλτσιο
Αντρέα Μπελότι

Ο Αντρέα Μπελότι (Andrea Belotti, 20 Δεκεμβρίου 1993) είναι Ιταλός ποδοσφαιριστής που αγωνίζεται ως επιθετικός στην Τορίνο και στην Εθνική Ιταλίας.

Καριέρα

Σε συλλόγους
Ξεκίνησε την επαγγελματική του καριέρα το 2012 από την ΑλμπινοΛέφφε. Το 2013 υπέγραψε στην Παλέρμο, όπου αγωνίστηκε για δύο χρόνια. Από το 2015 παίζει στην Τορίνο.

Στην εθνική ομάδα
Παίζει στην Εθνική Ιταλίας από το 2016. Έχει λάβει μέρος σε φιλικούς αγώνες, καθώς και στα Προκριματικά του Μουντιάλ του 2018. Πέτυχε το πρώτο του γκολ με την εθνική ομάδα στις 9 Οκτωβρίου 2016 στον αγώνα ενάντια στη Βόρεια Μακεδονία  για τα προκριματικά του Μουντιάλ.

Παραπομπές

Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές Εθνικής Ιταλίας Κ21
Ποδοσφαιριστές Σέριε Α
Ποδοσφαιριστές Σέριε Β
Ποδοσφαιριστές ΟΚ ΑλμπινοΛέφφε
Ποδοσφαιριστές ΟΣΣ Παλέρμο
Ποδοσφαιριστές Τορίνο ΦΚ
Ποδοσφαιριστές Ευρωπαϊκού Πρωταθλήματος 2020
Άγια Ιριζούκι

Άγια Ιριζούκι (Ιαπ. , Aya Irizuki), (6 Ιουλίου 1983) είναι Ιαπωνίδα ηθοποιός και χορεύτρια Μπούτοχ.

Βιογραφία 
Γεννήθηκε το 1983 στην Καναγκάβα και ξεκίνησε από τα παιδικά της χρόνια μαθήματα στην τέχνη και το μπαλέτο. Το 2001, επισκέφθηκε το Asbestos Studio, όπου ο Τατσούμι Xιτζικάτα δημιούργησε τον ιαπωνικό χορό Μπούτοχ στη δεκαετία του 1960. Από το 2002 έως το 2006 σπούδασε στην σχολή καλών τεχνών του Πανεπιστημίου Τεχνών του Τόκυο (Tokyo Geijutsu Daigaku).

Το 2007 έπαιξε τον πρωταγωνιστικό ρόλο της Γιου στην ταινία  Άνθη κερασιάς – Hanami της Ντόρις Ντόρι, μαζί με τους Έλμαπ Βέππερ και την Χανελόρε Έλσνερ. Το 2008, χόρεψε σόλο στο Ensemble Origin Japan στο Carnegie Hall στη Νέα Υόρκη. Το 2013 εμφανίστηκε με τη σόλο παράσταση Σαύρα Βασίλισσα στο Βερολίνο . Με την υποστήριξη της Yoshino Gypsum Art Foundation, η Άγια Ιριζούκι από το 2014, μένει μόνιμα στη Γερμανία. Το 2016 έπαιξε στην ταινία Χαιρετισμούς από τη Φουκουσίμα όπου ήταν πρωταγωνίστρια μαζί με τη Ρόζαλι Τομάς, Η ταινία είναι παραγωγής της Ντόρις Ντόρι.

Παραπομπές

Εξωτερικοί σύνδεσμοι
 Επίσημη ιστοσελίδα (αγγλικά)
 

Ηθοποιοί κινηματογράφου
Ιάπωνες ηθοποιοί
Χορευτές
Wonder Woman (ταινία, 2017)

Το Wonder Woman είναι μία  ταινία φαντασίας του 2017, σε σκηνοθεσία Πάτι Τζένκινς. Το σενάριο το έγραψε ο Άλαν Χάιμπεργκ και είναι βασισμένο στο ομότιτλο κόμικ της DC Comics. Η διανομή έγινε από την Warner Bros. Pictures και αποτελεί την τέταρτη ταινία του Εκτεταμένου Σύμπαντος της DC. Την ιστορία την έγραψε ο ίδιος ο σεναριογράφος, σε συνεργασία με τους Τζέισον Φουκς και Ζακ Σνάιντερ. Πρωταγωνιστούν οι Γκαλ Γκαντότ, Κρις Πάιν, Ρόμπιν Ράιτ, Ντάνι Χιούστον, Ντέιβιντ Θιούλις, Κόνι Νίλσεν και Έλενα Ανάγια. Αξιοσημείωτος είναι ο ρόλος της Τζέκινς, η οποία είναι η πρώτη γυναίκα που σκηνοθετεί live-action superhero ταινία. 

Η εξέλιξη της ταινίας πάει πίσω στο 1996, αλλά μόλις το 2015, ξεκίνησε να υλοποιείται αυτή η ιδέα, αφότου η Τζέκινς υπέγραψε στη σκηνοθεσία. Τα γυρίσματα ξεκίνησαν στις 21 Νοεμβρίου του 2015, τα οποία έλαβαν χώρα, στο Ηνωμένο Βασίλειο, τη Γαλλία και την Ιταλία, ενώ στις 9 Μαΐου του 2016, τα γυρίσματα σταμάτησαν στην 123η επέτειο από τη γέννηση του δημιουργού του κόμικ, Γουίλιαμ Μούλτον Μάρστον. Επιπλέον γυρίσματα έγιναν και τον Νοέμβριο του 2016. Η ταινία εξιστορεί τις περιπέτειες της Πριγκίπισσας Diana, η οποία μεγάλωσε σε ένα νησί που ζουν Αμαζόνες, το Themyscira. Η πλοκή, ουσιαστικά, ξεκινά, όταν ένας Αμερικανός πιλότος, ονόματι Στιβ Τρέβορ χάνει τον έλεγχο του αεροπλάνου στα νερά του νησιού, με την πρωταγωνίστρια να του σώζει τη ζωή. Εκείνος την ενημερώνει για τον Παγκόσμιο Πόλεμο, ο οποίος είναι σε εξέλιξη. Η Diana φεύγει από το σπίτι της για να πολεμήσει, και στην πορεία γίνεται η Wonder Woman.

Η ταινία έκανε πρεμιέρα στη Σανγκάη, τον Μάιο του 2017 και κυκλοφόρησε στις ΗΠΑ, στις 2 Ιουνίου του ίδιου έτους, σε 2D, 3D και IMAX 3D. Οι κριτικές που δέχτηκε ήταν ως επί το πλείστον θετικές, οι οποίες επικεντρώθηκαν στη σκηνοθεσία, την υποκριτική, τις σκηνές δράσης καθώς και στη μουσική επένδυση. Το έργο έκανε και μερικά ρεκόρ στο box-office, καθώς έγινε το φιλμ με τα περισσότερα έσοδα, σκηνοθετημένο από γυναίκα, είχε, επίσης, το μεγαλύτερο οικονομικά άνοιγμα στις ΗΠΑ ταινίας, σκηνοθετημένη από γυναίκα, ενώ έγινε και η μεγαλύτερη εισπρακτική επιτυχία σε superhero ταινία που ο βασικός χαρακτήρας είναι γυναίκα.To 2020 κυκλοφόρησε η συνέχεια, το Wonder Woman 1984 με την τρίτη ταινία να βρίσκεται σε ανάπτυξη.

Παραπομπές

Εξωτερικοί σύνδεσμοι 

 
Official Final Trailer – Warner Bros. Pictures
 
 
 "'Wonder Woman' Director Patty Jenkins Talks Gal Gadot, Sequel Hopes". Forbes, June 28, 2017. (Video clip—Forbes interview with director Patty Jenkins).

Ταινίες του 2017
Αγγλόφωνες ταινίες
Αμερικανικές ταινίες
Αμερικανικές 3D ταινίες
Αμερικανικές πολεμικές δραματικές ταινίες
Αμερικανικές ταινίες δράσης
Αμερικανικές επικές ταινίες
Αμερικανικές ταινίες ενηλικίωσης
Αμερικανικές ταινίες δράσης - επιστημονικής φαντασίας
Ταινίες βασισμένες σε κόμικς της DC
Ταινίες του Εκτεταμένου Σύμπαντος της DC
Ταινίες που αφορούν την εκδίκηση
Ταινίες Δυτικού Μετώπου (Α΄ Παγκόσμιος Πόλεμος)
Αμερικανικές περιπετειώδεις ταινίες φαντασίας
Ταινίες γυρισμένες στην Ιταλία
Θεοκτονία στην μυθοπλασία
Γιόσουα Κίμιχ

Ο Γιόσουα Κίμιχ (Joshua Kimmich, ορθή προφορά ονόματος: Γιόζουα, 8 Φεβρουαρίου 1995) είναι Γερμανός ποδοσφαιριστής που αγωνίζεται ως μέσος στην Μπάγερν Μονάχου και στην Εθνική Γερμανίας.

Καριέρα

Σε συλλογικό επίπεδο
Ξεκίνησε να αγωνίζεται επαγγελματικά το 2013 στη Λειψία όπου έμεινε για δύο χρόνια. Από τον Ιανουάριο του 2015 παίζει στην Μπάγερν Μονάχου, με την οποία έχει κατακτήσει τρία πρωταθλήματα (2016, 2017 και 2018), τρία  Σούπερ Καπ (2017, 2018, 2019), καθώς και ένα Κύπελλο Γερμανίας (2016). Επίσης, συμπεριελήφθη στην καλύτερη ενδεκάδα νέων ποδοσφαιριστών του Τσάμπιονς Λιγκ για το 2016.

Στην εθνική ομάδα
Στην Eθνική Γερμανίας παίζει από το 2016. Ήταν στην αποστολή της ομάδας στο Euro του 2016 και αναδείχθηκε στην καλύτερη ενδεκάδα του τουρνουά. Πέτυχε το πρώτο του γκολ στις 4 Σεπτεμβρίου του 2016 στον αγώνα με τη Νορβηγία για τα προκριματικά του Μουντιάλ του 2018. Επιπλέον, ήταν στο ρόστερ της ομάδας στο Κύπελλο Συνομοσπονδιών του 2017, όπου η Γερμανία κατέκτησε τον τίτλο. Επίσης, αγωνίστηκε στο Μουντιάλ 2018.

Παραπομπές

Γερμανοί ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές ΦφΜ Στουτγκάρδη
Ποδοσφαιριστές Μπάγερν Μονάχου
Ποδοσφαιριστές Μπούντεσλιγκα
Ποδοσφαιριστές Ευρωπαϊκού Πρωταθλήματος 2016
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2018
Παίκτες νικητές Κυπέλλου Συνομοσπονδιών FIFA
Ποδοσφαιριστές Ευρωπαϊκού Πρωταθλήματος 2020
Γκαλ Γκαντότ

Η Γκαλ Γκαντότ-Βαρσάνο (εβραϊκά: גל גדות‎‎, 30 Απριλίου 1985) είναι Ισραηλινή ηθοποιός του κινηματογράφου και της τηλεόρασης και μοντέλο. Περισσότερο γνωστή για τον ρόλο της ως Wonder Woman στις ταινίες του Εκτεταμένου Σύμπαντος της DC: Batman v Superman: Η Αυγή της Δικαιοσύνης (2016) και Wonder Woman (2017), ενώ συμπρωταγωνίστησε και στην  ταινία της DCEU: Η Λεγεώνα της Δικαιοσύνης. Άλλος της γνωστός ρόλος ήταν ως Gisele Yashar στο franchise The Fast and the Furious. 

Γεννημένη στο Πετάχ Τίκβα, ξεκίνησε, αρχικά, στρατιωτική καριέρα, η οποία σταμάτησε όταν ήταν 20 ετών. Στα 18 της ωστόσο, ασχολήθηκε παράλληλα και με το μόντελινγκ, κερδίζοντας το 2004, τον τίτλο της Μις Ισραήλ. Μετά τα 20 της, παρακολούθησε μαθήματα νομικής.  Μερικά χρόνια χωρίς επιτυχία στον κινηματογράφο πέρασαν έως το 2009, όπου ήρθε η πρώτη της μεγάλη επιτυχία με το 4ο franchise The Fast and the Furious. Η Γκαντότ είναι παντρεμένη, από το 2008 κι έχει αποκτήσει και δύο κόρες.

Φιλμογραφία

Κινηματογράφος

Παραπομπές

Εξωτερικοί σύνδεσμοι 

 
 

Ισραηλινοί ηθοποιοί
Εβραίοι καλλιτέχνες
Φωτομοντέλα
Γυναίκες ηθοποιοί φωνής
Setra S 431 DT

Το Setra S 431 DT είναι διώροφο τουριστικό λεωφορείο και κατασκευάζεται από την γερμανική εταιρεία Setra, από το 2001.

Iστορικό

Το S 431 DT διαδέχτηκε το μοντέλο  S 328 DT. Το επόμενο μοντέλο θα είναι από την σειρά 500 και θα είναι το μοντέλο S 531 DT.

Χαρακτηριστικά

Τριαξωνικό διώροφο λεωφορείο της σειρά 400, έχει μήκος 13.89 μ, πλάτος 2.55 μ και ύψος 4 μ. Τα καθίσματα είναι από 78 μέχρι 83, αναλόγως με την έκδοση του μοντέλου, 3άστερη ή 4άστερη, ο κινητήρας είναι 375 kW και οι ίπποι μπορεί να είναι 510 hp. Οι εσωτερικές οθόνες είναι 12,1 ίντσες η μία και οι υπόλοιπες 5 από 6,4. Στη 4άστερη έκδοση πίσω από κάθε κάθισμα υπάρχει μία μικρή οθόνη.

Από το 2013, ο κινητήρας του S 431 DT είναι με τις προδιαγραφές του Euro 6.

Χρήση

Αυτός ο τύπος τουριστικού λεωφορείου χρησιμοποιείται από τουριστικές επιχειρήσεις, από εταιρείες δημόσιων συγκοινωνιών και σε λωρίδες HOV (λωρίδες όπου το όχημα πάει στο σιγά για τουριστικούς λόγους).

Ελλάδα

Στην Ελλάδα χρησιμοποιείται από τα ΚΤΕΛ και τα τουριστικά γραφεία.

Ακολουθεί, ενδεικτικός, κατάλογος με τους ιδιοκτήτες του S 431 DT:

 ΚΤΕΛ Λάρισας (no 109, 110 ,111)
 Mouzenidis Travel (no 68, 85)
 Union Buses
 DEMO ΑΒΕΕ
 Cretan Holidays (no 10)
 Minoan Summer
 Thiamis Tours
Crazy Holidays

Φωτογραφίες

Παραπομπές

Πηγές

 TopClass S 431 DT

Εξωτερικοί σύνδεσμοι

 Επίσημη ιστοσελίδα
 Επίσημη Ελληνική ιστοσελίδα

Λεωφορείο
Μοντέλα της Setra
Αθλητική Ένωση Αιγίου

Η Αθλητική Ένωση Αιγίου (Α.Ε. Αιγίου) είναι αθλητικός σύλλογος του Αίγιου, ιδρύθηκε το 1931 από πρόσφυγες που ήρθαν στο Αίγιο από την Μ.Ασία εξαιτίας της Μικρασιατικής Καταστροφής .
Έχει ως έδρα τη συνοικία του Συνοικισμού Νικολάου Πλαστήρα, τα χρώματα της ομάδος είναι το κίτρινο και το μαύρο και έμβλημά της ο δικέφαλος αετός.Ανήκει στο δυναμικό της ΕΠΣ Αχαΐας και έχει μόνο τμήμα ποδοσφαίρου.Το αρχικό της όνομα ήταν Α.Ε.Κ. Αιγίου εως το 1952 οπού και μετονομάστηκε σε Αθλητική Ένωση Αιγίου.

Ιστορία 
Τέσσερα μόλις χρόνια μετά τον Παναιγιάλειο, ιδρύεται στο Αίγιο η δεύτερη ποδοσφαιρική ομάδα της πόλης, με την ονομασία Α.Ε.Κ. Αιγίου. Οι διαδικασίες ίδρυσης του συλλόγου είχαν ξεκινήσει από τα τέλη του 1926 αλλά το καταστατικό κατατέθηκε στο Πρωτοδικείο το 1931.Η Α.Ε. Αιγίου είναι από τις ομάδες που έχουν πρωταγωνιστήσει κατά καιρούς στο πρωτάθλημα της Ε.Π.Σ. Πατρών,μετά της Ε.Π.Σ. Αχαΐας και αριθμεί και δώδεκα συμμετοχές στο Κύπελλο Ελλάδας.

90 χρόνια Α.Ε. Αιγίου 
Στις 6 Σεπτεμβρίου 2021 με φιλικό κόντρα στους παλαίμαχους της ΑΕΚ γιορτάστηκε στο Δημοτικό Στάδιο Αιγίου η συμπλήρωση των 90 χρόνων από την ίδρυση της ΑΕ Αιγίου. Το παιχνίδι έληξε ισόπαλο 4-4.

Παραπομπές
Εκκλησία Σαν Λουσσόριο (Φορντοντζάνους)

Η Εκκλησία Σαν Λουσσόριο (ιταλικά: Chiesa di San Lussorio) είναι θρησκευτική κατασκευή ευρισκόμενη στο Φορντοντζάνους, χωριό στο κεντρικό τμήμα της Σαρδηνίας.

Υπαγόμενη στον Καθολικισμό, αποτελεί τμήμα της Ενορίας Σάντι Πιέτρο ε Αρκελάο, εντός της Αρχιεπισκοπής του Οριστάνο.

Η εκκλησία ανεγέρθηκε στην διάρκεια του 12ου αιώνα από Βιττορίνους μοναχούς στην θέση παλαιοχριστιανικής κρύπτης.

Φωτογραφίες

Πηγές 

 
Φορντοντζανους
Γιόζεφ Γκρους

Ο Γιόζεφ Γκρους (λατινικό αλφάβητο : Josef Gruss) (Πράγα, Βοημία-Αυστροουγγαρία, 8 Ιουλίου 1884 - Πράγα, Τσεχοσλοβακία, 28 Μαΐου 1968) ήταν, Βοημός στην καταγωγή, Τεχοσλοβάκος, ιατρός μαιευτήρας-γυναικολόγος, καθηγητής πανεπιστημίου, αθλητής σε πολλά αθλήματα, αρθρογράφος και παράγοντας του αθλητισμού.

Ήταν το δεύτερο μέλος της Τσεχικής διεθνούς ολυμπιακής επιτροπής και πρόεδρος της ολυμπιακής επιτροπής της Τσεχίας το 1929-1951. Επίσης γυναικολόγος και μαιευτήρας, καθηγητής πανεπιστημίου και αθλητής (ξιφομάχος, παίκτης της αντισφαίρισης, σκιέρ, ποδοσφαιριστής, χόκεϊ επί πάγου παίκτης και αθλητής του στίβου). 

Στην αντισφαίριση συμμετείχε εκπροσωπώντας την Βοημία στους ολυμπιακούς αγώνες του 1908 με το  ψευδώνυμο "Josef Mickovsky", αγωνίστηκε μόνο στο απλό και αποκλείστηκε από τον πρώτο γύρο.

Ήταν ανάμεσα στους οκτώ πρώτους αθλητές που συγκρότησαν την Τσεχική ομάδα στο Χόκεϊ επί πάγου για την συμμετοχή τους σε διεθνές τουρνουά, έπαιζε ως τερματοφύλακας χόκεϊ. Το 1908 ήταν από τα ιδρυτικά μέλη της Τσεχικής Ένωσης χόκεϊ, εργάστηκε επίσης στο αθλητικό σωματείο της Σλάβια ως παράγοντας, στη συνέχεια εργάστηκε σε αθλητικούς φορείς (μεταξύ 1922-1929 πρόεδρος του συλλόγου Riegel, κατά τα έτη 1920 έως 1925 πρόεδρος της Ομοσπονδίας Ξιφασκίας της Τσεχοσλοβακίας) και ήταν επίσης πρόεδρος της αθλητικής κοινότητας της Τσεχίας. Από το 1945-1946 διετέλεσε Πρόεδρος της γυναικολογικής και μαιευτικής εταιρείας της Τσεχίας, μεταξύ 1936 και 1945 εργάστηκε ως αρχισυντάκτης στο περιοδικό της εν λόγω ένωσης.

Παραπομπές

Πηγές 
 Účastník IV. letních olympijských her v Londýně, kde reprezentoval v tenisu pod pseudonymem Josef Mičkovský ve dvouhře i ve čtyřhře, v obou soutěžích ale vypadl hned v 1. kole.
 Jedná se také o prvního překladatele pravidel fotbalu a ledního hokeje do češtiny

Τσεχοσλοβάκοι αθλητές της αντισφαίρισης
Βοημοί αθλητές της αντισφαίρισης
Βοημοί ποδοσφαιριστές
Τσεχοσλοβάκοι ιατροί
Τσεχοσλοβάκοι πανεπιστημιακοί
Τσεχοσλοβάκοι δημοσιογράφοι
Τσεχοσλοβάκοι αθλητές του Χόκεϊ επί πάγου
Αλέξανδρος Φρειδερίκος της Έσσης

Ο Αλέξανδρος-Φρειδερίκος, γερμ. Alexander-Friedrich (25 Ιανυαρίου 1863 - 26 Μαρτίου 1945) από τον Οίκο της Έσσης του κλάδου Κάσσελ-Ρούμπενχαϊμ,  ήταν τιτουλάριος εκλέκτορας της Έσσης.

Βιογραφία
Ο Αλεξάντερ-Φρήντριχ-Βίλχελμ-Άλμπρεχτ-Γκέορκ γεννήθηκε στην Κοπεγχάγη και ήταν ο δευτερότοκος γιος του Φρειδερίκου-Γουλιέλμου Β΄ της Έσσης και της Άννας των Χοεντσόλερν, κόρης του Καρόλου πρίγκιπα της Πρωσίας.

Το 1884 απεβίωσε ο πατέρας του και τον διαδέχθηκε ο πρωτότοκος Φρειδερίκος-Γουλιέλμος Γ΄, ο οποίος το 1888 ταξιδεύοντας από τη Μπατάβια (Τζακάρτα) στη Σιγκαπούρη, έπεσε από το πλοίο στη θάλασσα και πνίγηκε. Τον διαδέχθηκε ο Αλέξανδρος-Φρειδερίκος ως τιτουλάριος εκλέκτορας της Έσσης, μια και το εκλεκτοράτο της Έσσης είχε προσαρτηθεί στην Αυστρία από το 1866. 

Ο Αλέξανδρος-Φρειδερίκος είχε οπτική αναπηρία εκ γενετής και έτσι παραιτήθηκε το 1925 υπέρ του νεότερου αδελφού του Φρειδερίκου-Καρόλου.

Οικογένεια
Είχε νυμφευθεί μοργανατικά. Οι απόγονοί του δεν θα είχαν δικαίωμα διαδοχής, κάτι που συνέβαλλε στο να παραιτηθεί υπέρ του νεότερου αδελφού του.

Παραπομπές

Οίκος της Έσσης
Αποδέκτες του Τάγματος του Σωτήρος
Καστέλλο ντι Σερραβάλλε (Μπόζα)

Το Καστέλλο ντι Σερραβάλλε, επίσης γνωστό ως Καστέλλο Μαλασπίνα, είναι παλαιό κάστρο στη Μπόζα, χωριό της Σαρδηνίας.

Ιστορία 
Το κάστρο έλαβε την ονομασία του από τον λόφο επί της κορυφής του οποίου ανεγέρθηκε από την παλαιά τοσκανική οικογένεια των Μαλασπίνα, κατά την διάρκεια του 13ου αιώνα. Ευρίσκεται επί της κορυφής του λόφου Σερραβάλλε, ενώ είναι προσβάσιμο μέσω απότομων και μεγάλης απόστασης σκαλοπατιών.

Εντός του προαυλίου χώρου του, ευρίσκεται η μικρού μεγέθους Εκκλησία Νόστρα Σινιόρα ντε Σος Ρένιος Άλτος, η οποία αποτελούσε παλατινό παρεκκλήσιο του κάστρου. Στο εσωτερικό αυτής, ανευρέθηκαν σειρά τοιχογραφιών χρονολογούμενων από τον 14ο αιώνα.

Δείτε επίσης 

 Μπόζα
 Μαλασπίνα
 Εκκλησία Νόστρα Σινιόρα ντε Σος Ρένιος Άλτος

Παραπομπές

Εξωτερικός Σύνδεσμος 
 

Κτίρια και κατασκευές στη Μπόζα
Κάστρα στην Επαρχία του Οριστάνο
Ρομανική αρχιτεκτονική στη Σαρδηνία
Κατοικίες των Μαλασπίνα
PlayStation Network

Το PlayStation Network (PSN) είναι ψηφιακή υπηρεσία ψυχαγωγίας μέσων, που ανήκει στον Sony Interactive Entertainment και ξεκίνησε να λειτουργεί τον Νοέμβριο του 2006. Αρχικά, δημιουργήθηκε για τις κονσόλες PlayStation, αλλά σύντομα επεκτάθηκε και σε smartphones, tablets, συσκευές αναπαραγωγής Blu-ray και τηλεοράσεις υψηλής ευκρίνειας. Μέχρι τον Απρίλιο του 2016, το PSN είχε περισσότερα από 110 εκατομμύρια εγγεγραμμένους χρήστες, με ενεργά μηνιαίως τα 70 εκατομμύρια από αυτούς.

Παραπομπές

Εξωτερικοί σύνδεσμοι 
 Επίσημη ιστοσελίδα
 Βιβλιοθήκη Βοήθειας
 PlayStation Υποστήριξη

Διαδικτυακές υπηρεσίες
PlayStation 3
PlayStation 4
PlayStation Portable
PlayStation Vita
Ολλανδικό πρωτάθλημα ποδοσφαίρου ανδρών 1987-88

Το Ολλανδικό πρωτάθλημα ποδοσφαίρου ανδρών 1987-88 ή αλλιώς η Ερεντιβίζιε 1987-88 ήταν το 32ο πρωτάθλημα Ερεντιβίζιε. Ξεκίνησε στις 12 Αυγούστου 1987  και ολοκληρώθηκε στις 8 Μαΐου 1988.

Πρωταθλήτρια αναδείχθηκε η Αϊντχόφεν για 10η φορά στην ιστορία της, ενώ υποβιβάστηκαν στην Εέρστε Ντιβίζιε οι Άλκμααρ, ΑΝΤΟ Ντεν Χάαγκ και Ντόρντρεχτ. Την είσοδο στο Κύπελλο Πρωταθλητριών 1988-89 κέρδισε η Αϊντχόφεν, στο Κύπελλο ΟΥΕΦΑ 1988-1989 οι Άγιαξ, και Χρόνινγκεν, στο Κύπελλο Κυπελλούχων 1988-89 η Ρόντα, ενώ στο Κύπελλο Ιντερτότο οι Άλκμααρ και ΑΝΤΟ Ντεν Χάαγκ.

Ομάδες 
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1986-87 και η νικήτρια των play-offs ανόδου της Εέρστε Ντιβίζιε.

Βαθμολογία 

1Φιναλίστ, καθώς πρωταθλήτρια του κυπέλλου ήταν η Αϊντχόφεν.

Αποτελέσματα 

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας

Play-offs Κυπέλλου ΟΥΕΦΑ

Παραπομπές

Εξωτερικοί σύνδεσμοι 
RSSSF (Αγγλικά)

Έρεντιβιζι
Εγχώρια ποδοσφαιρικά πρωταθλήματα 1987-1988
Κώστας Βεργόπουλος

Ο Κώστας Β. Βεργόπουλος (1942 - 9 Νοεμβρίου 2017) ήταν Έλληνας οικονομολόγος, διανοούμενος και καθηγητής πανεπιστημίου.

Βιογραφικά στοιχεία
Γεννήθηκε το 1942 στην Αθήνα. Σπούδασε νομική στο Πανεπιστήμιο Αθηνών και οικονομικές επιστήμες στο Πανεπιστήμιο της Σορβόννης, όπου αναγορεύθηκε διδάκτορας. Το 1974 εξελέγη καθηγητής οικονομολογίας στην Σορβόννη και αργότερα το 1992 καθηγητής πολιτικής οικονομίας στο Πάντειο Πανεπιστήμιο. Από το 2002 ήταν καθηγητής οικονομικών επιστημών στο Πανεπιστήμιο Παρίσι 8, ενώ έχει υπάρξει επισκέπτης καθηγητής σε πανεπιστήμια της βόρειας και της νότιας Αμερικής. Παράλληλα εργάστηκε ως εμπειρογνώμονας στον ΟΗΕ και την Ευρωπαϊκή Επιτροπή. Υπήρξε διευθυντής του προγράμματος του Οργανισμού Ηνωμένων Εθνών για τη Μεσόγειο (UNITAR) και μέλος της επιτροπής εμπειρογνωμόνων για την απορρύθμιση και την ανταγωνιστικότητα στην Ευρώπη. Την περίοδο 1997-1999 διετέλεσε επικεφαλής του Vision Group του ASEM που είχε σκοπό την τόνωση των δεσμών και της συνεργασίας μεταξύ Ευρώπης και Ασίας, ενώ ήταν μέλος του συμβουλίου του Ινστιτούτου Διεθνών Σχέσεων. Αρθρογραφούσε σε τακτά διαστήματα σε εφημερίδες και περιοδικά.

Πέθανε στο Παρίσι στις 9 Νοεμβρίου 2017, μετά από αιμάτωμα στο κεφάλι, έπειτα από σύντομη νοσηλεία.

Συγγραφικό έργο
Έχει γράψει και συμμετάσχει στη συγγραφή διάφορων επιστημονικών έργων, πολλά εκ των οποίων έχουν μεταφραστεί από τα ελληνικά σε άλλες γλώσσες. Μεταξύ αυτών:
Το αγροτικό ζήτημα στην Ελλάδα, 1975.
Η απο-ανάπτυξη σήμερα;, 1986.
Εθνισμός και οικονομική ανάπτυξη, 1993.
Κράτος και οικονομική πολιτική στον 19ο αιώνα, 1994.
Παγκοσμιοποίηση, η μεγάλη χίμαιρα, 1999.
Ποιος φοβάται την Ευρώπη – Ανατομία ενός μύθου, 2000.
Το τέλος του κύκλου, 2002.
Η αρπαγή του πλούτου, 2005.
Το μεγάλο ρήγμα, 2007.
Οι αμετανόητοι, 2010.
Μετά το τέλος, 2011.
Η ανάρμοστη σχέση, 2012.
Το μαύρο και το κόκκινο, 2014.
Η νέα παγκόσμια αναταραχή, 2017.

Παραπομπές

Εξωτερικοί σύνδεσμοι
Άρθρα του Κώστα Βεργόπουλου στην ηλεκτρονική εφημερίδα Huffington Post.

Έλληνες οικονομολόγοι
Καθηγητές Παντείου Πανεπιστημίου
Απόφοιτοι Εθνικού και Καποδιστριακού Πανεπιστημίου Αθηνών
CDU/CSU

To ΧΔΕ/ΧΚΕ (Ελληνικά) ή CDU/CSU (Γερμανικά), ανεπίσημα Κόμματα της Ένωσης, είναι η Χριστιανοδημοκρατική Πολιτική Συμμαχία δυο πολιτικών κομμάτων της Γερμανίας, της Χριστιανοδημοκρατικής Ένωσης της Γερμανίας (ΧΔΕ) και της Χριστιανοκοινωνικής Ένωσης της Βαυαρίας (ΧΚΕ).

Και τα δυο χριστιανοδημοκρατικά κόμματα μοιράζονται μια κοινή κοινοβουλευτική ομάδα στην Μπούντεσταγκ, γνωστή ως πτέρυγα ΧΔΕ/ΧΚΕ. Σύμφωνα με τον γερμανικό ομοσπονδιακό εκλογικό νόμο, τα μέλη μιας κοινοβουλευτικής ομάδας που έχουν τους ίδιους βασικούς πολιτικούς στόχους δεν πρέπει να ανταγωνίζονται μεταξύ τους σε ομοσπονδιακό επίπεδο. Το CSU λειτουργεί και διεξάγει εκλογές μόνο στην Βαυαρία ενώ το CDU λειτουργεί στα υπόλοιπα 15 κρατίδια της Γερμανίας. Το CSU αντικατοπτρίζει επίσης τις ιδιαίτερες ανησυχίες του αγροτικού και καθολικού νότου.Τόσο το CDU, όσο και το CSU είναι μέλη του Ευρωπαϊκού Λαϊκού Κόμματος και της Διεθνούς Δημοκρατικής Ένωσης και μοιράζονται μια κοινή οργάνωση νεολαίας.

Ιστορία 
Τα ΧΔΕ/ΧΚΕ ιδρύθηκαν μετά τον Β' Παγκόσμιο Πόλεμο και μοιράζονται μια προοπτική η οποία βασίζεται στην χριστιανική δημοκρατία και στον συντηρητισμό, ενώ κατέχουν μια κυρίαρχη κεντροδεξιά θέση στο γερμανικό πολιτικό φάσμα. Το CSU θεωρείται διάδοχος του Βαυαρικού Λαϊκού Κόμματος της Βαϊμάρης, το οποίο αποσχίστηκε από το καθολικό Κόμμα του Κέντρου μετά τον Α' Παγκόσμιο Πόλεμο. Το CDU ωστόσο ήταν το αποτέλεσμα μιας μεγάλης αναδιοργάνωσης της κεντροδεξιάς συγκριτικά με τη Δημοκρατία της Βαϊμάρης. Αν και το CDU δημιουργήθηκε σε μεγάλο βαθμό ως ο διάδοχος του Κόμματος του Κέντρου, είχε ιδιαίτερη επιρροή στους μη καθολικούς χριστιανούς, πολλοί από τους οποίους συνδέονταν με το Γερμανικό Λαϊκό Κόμμα μέχρι το 1933, και έγινε με επιτυχία το μόνο σημαντικό συντηρητικό κόμμα (έξω από την Βαυαρία) που ανταγωνιζόταν τα άλλα καθολικά, προτεσταντικά ή εθνικιστικά συντηρητικά κόμματα όπως το Γερμανικό Κόμμα των πρώτων ετών της Ομοσπονδιακής Δημοκρατίας.

Πρόεδροι της κοινοβουλευτικής ομάδας του CDU/CSU στην Μπούντεσταγκ 
 Κόνραντ Αντενάουερ (1949)
 Χάινριχ φον Μπρεντάνο ντι Τρεμέτσο (1949–55)
 Χάινρχι Κρόνε (1955–61)
 Χάινριχ φον Μπρεντάνο ντι Τρεμέτσο  (1961–64)
 Ράινερ Μπάρτσελ (1964–73)
 Καρλ Κάρστενς (1973–76)
 Χέλμουτ Κολ (1976–82)
 Άλφρεντ Ντρέγκερ (1982–91)
 Βόλφγκανγκ Σόιμπλε (1991–2000)
 Φρίντριχ Μερτς (2000–02)
 Άνγκελα Μέρκελ (2002–05)
 Φόλκερ Κάουντερ (2005–σήμερα)

Παραπομπές

Εξωτερικοί σύνδεσμοι 
 CDU/CSU-Fraktion im Deutschen Bundestag

 Federal Electoral Law Αρχείο της Γερμανικής Νομοθεσίας
 Christian Democrat Union/Christian Social Union
 Care money a complete success (στα γερμανικά)
 CDU health experts Spahn: Reform is an opportunity for black and yellow (στα γερμανικά)
 Wirtgen, Klaus (1997-10-13). "The Stoiber system"
 Members of parliament, members of parliament and political group staff - they function as a whole and ensure that the parties' policies are put into practice
Συνασπισμοί πολιτικών κομμάτων
Πολιτική της Γερμανίας